RAPPORT FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet nr. 3/2004

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra den 16. oktober til den 31. januar 2004.

1.1. Underudgiftsområde 1a: Del af politikområde 05 (Landbrug), 11 (Fiskeri) og 17 (Sundhed og forbrugerbeskyttelse)

>TABELPOSITION>

1.2. Underudgiftsområde 1b: Politikområde 05 (Landbrug) - Landdistrikternes udvikling (artikel 05 04 01)

>TABELPOSITION>

2. Foreløbigt bevillingsforbrug

Nedenstående tabel viser det foreløbige bevillingsforbrug i de første tre måneder af regnskabsåret 2004:

>REFERENCE TIL EN GRAFIK>

3. KOMMENTARER

3.1. Bevillingsforbruget for marts 2004

Bevillingsforbruget for budgettets udgiftsområde 1 for marts 2004 (medlemsstaternes udgifter fra 16. oktober til 31. januar 2004) andrager 27 545,6 mio. EUR, dvs. 61,5 % af bevillingerne. Udgifterne ligger

- 66,0 mio. EUR over indikatoren for underudgiftsområde 1a og

- 283,8 mio. EUR under indikatoren for underudgiftsområde 1b.

3.2. Valutafaktorer

Dollarens vekselkurs over for euroen

De ovenfor nævnte udgifter er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især korn og sukker, og for nogle former for intern støtte, såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2004 udarbejdet på grundlag af den gennemsnitlige dollarkurs for juli, august og september 2003, dvs. 1 EUR = 1,12 $. I perioden fra den 1. august 2003 til den 31. januar 2004 var den gennemsnitlige dollarkurs 1 EUR = 1,18 $, dvs. højere end den kurs, der lå til grund for opstillingen af budgettet for 2004.

3.3. Markedsfaktorer

Underudgiftsområde 1a

For underudgiftsområde 1a ligger gennemførelsestempoet over indikatoren for den animalske sektor, mens det ligger under indikatoren for den vegetabilske sektor. For den vegetabilske sektors vedkommende er dette underforbrug først og fremmest forbundet med sukker, korn, tobak og andre vegetabilske produkter/foranstaltninger. For de animalske produkters vedkommende skyldes dette overforbrug oksekød og fårekød. Dette giver anledning til følgende kommentarer:

Artikel 05 02 01: Markedsforanstaltninger for korn // Afvigelse: -51 mio. EUR (-9,4 %)

// (udgifter: 171 mio. EUR)

(indikator: 222 mio. EUR)

Dette underforbrug skyldes hovedsagelig de lavere støttebetalinger, der blev anmeldt af medlemsstaterne for stivelsesintervention, i forhold til indikatoren. Dette skyldes, at produktionsrestitutionssatsen for stivelse er blevet sat til nul på grund af de nuværende gunstige markedsforhold. Hvis denne situation vedvarer, kan der blive tale om et underforbrug af budgetbevillingerne til denne ordning ved regnskabsårets udgang.

Artikel 05 02 03: Direkte betalinger for markafgrøder // Afvigelse: + 95 mio. EUR (+0,6 %)

// (udgifter: 16 803 mio. EUR)

(indikator: 16 708 mio. EUR)

Dette overforbrug skyldes det øgede tempo i de direkte betalinger for markafgrøder i forhold til indikatoren. Pr. 31. januar 2004, dvs. fristen for betalingen af denne støtte, havde medlemsstaterne allerede udbetalt 98,5 % af den samlede støtte til denne ordning, som blev anslået på grundlag af deres meddelelse til Kommissionen den 15. september 2003.

Artikel 05 02 05: Sukker // Afvigelse: -236 mio. EUR (-13,8 %)

// (udgifter: 474 mio. EUR)

(indikator: 710 mio. EUR)

Dette underforbrug i forhold til indikatoren skyldes den nedsatte mængde sukker, der er eksporteret med restitutioner, nemlig ca. 66 % af den forventede eksportmængde på nuværende tidspunkt.

Artikel 05 02 08: Frugt og grøntsager // Afvigelse: + 43 mio. EUR (+2,7 %)

// (udgifter: 589 mio. EUR)

(indikator: 546 mio. EUR)

Dette overforbrug skyldes det øgede tempo i betalingerne af EF-støtte til fordel for producentorganisationernes driftsfonde i forhold til tempoet i henhold til indikatoren på nuværende tidspunkt. Hvis denne situation vedvarer, kan der blive tale om et overforbrug af budgetbevillingerne til denne ordning ved regnskabsårets udgang.

Artikel 05 02 10: Tobak // Afvigelse: -37 mio. EUR (-3,9 %)

// (udgifter: 523 mio. EUR)

(indikator: 560 mio. EUR)

Dette underforbrug skyldes det langsommere tempo i betalingerne af tobakspræmier i forhold til indikatoren på nuværende tidspunkt.

Artikel 05 02 11: Andre vegetabilske produkter/foranstaltninger // Afvigelse: -33 mio. EUR (-4,2 %)

// (udgifter: 253 mio. EUR)

(indikator: 286 mio. EUR)

Dette underforbrug skyldes det langsommere tempo i gennemførelsen af POSEI-programmerne i forhold til niveauet ifølge indikatoren.

Artikel 05 03 01: Mælk og mejeriprodukter // Afvigelse: -125 mio. EUR (-4,4 %)

// (udgifter: 760 mio. EUR)

(indikator: 885 mio. EUR)

Dette underforbrug skyldes to faktorer:

- nedgangen i de eksporterede mængder kondenseret mælk og de deraf følgende lavere betalinger til eksportrestitutioner og

- Italiens betaling af det første årlige afdrag på sin udestående gæld i forbindelse med tillægsafgiften for mælk på grundlag af Rådets beslutning af 16. juli 2003 (2003/530/EF). Denne betaling resulterer i en nedsættelse af udgifterne til de øvrige foranstaltninger i mælkesektoren og påvirker således gennemførelsen af den relevante budgetartikel som helhed.

Artikel 05 03 02: Oksekød // Afvigelse: + 255 mio. EUR (+3,2 %)

// (udgifter: 3 193 mio. EUR)

(indikator: 2 938 mio. EUR)

Efter sommertørken i nogle medlemsstater vedtog Kommissionen forordning (EF) nr. 1621/03 af 16. september 2003, der tillader udbetaling af forskud på visse oksekødspræmier for 2003 i regnskabsåret 2003 i stedet for 2004. Medlemsstaterne opretholdt et accelereret tempo i udbetalingen af disse præmier med starten på det nye regnskabsår, således som dette overforbrug bevidner, når det sammenholdes med indikatoren for denne artikel i budgettet for 2004. På nuværende tidspunkt anses dette overforbrug for at være midlertidigt.

Artikel 05 03 03: Fårekød og gedekød // Afvigelse: + 246 mio. EUR (+16,1 %)

// (udgifter: 1 219 mio. EUR)

(indikator: 973 mio. EUR)

Efter sommertørken i nogle medlemsstater vedtog Kommissionen forordning (EF) nr. 1621/03 af 16. september 2003, der tillader udbetaling af forskud på fåre- og gedepræmierne for 2003 i regnskabsåret 2003 i stedet for 2004. Medlemsstaterne opretholdt et accelereret tempo i udbetalingen af disse præmier med starten på det nye regnskabsår, således som dette overforbrug bevidner, når det sammenholdes med indikatoren for denne artikel i budgettet for 2004. På nuværende tidspunkt anses dette overforbrug for at være midlertidigt.

4. KONKLUSIONER

Bevillingsgennemførelse pr. 31. marts 2004

Bevillingsforbruget for marts 2004 (medlemsstaternes udgifter fra den 16. oktober til den 31. januar 2004) viser et overforbrug for underudgiftsområde 1a. Dette overforbrug vedrører hovedsagelig budgettets artikel 05 03 02 og 05 03 03 og forventes på nuværende tidspunkt at være midlertidigt. Underforbruget for udgiftsområde 1b giver ikke anledning til kommentarer på nuværende tidspunkt.